# Dictada Occitana

La Dictada Occitana és una jornada anual de promoció de l'occità que consistix en la realització d'un dictat gratuït, popular i universal organitzat en forma de concurs amb premis per als participants. Ideada per Hugues Jourdes (director del Centre Occitan del País Castrés) i celebrada per primera volta en 1998 a Castres (Tarn), la Dictada se celebra tots els anys l'últim dissabte de gener en vora quaranta llocs de tota Occitània, a més de Barcelona, València, París i Albocàsser.
| « | És un canvi de visió radical. La llengua occitana, a la pràctica eminentment oral, passava a l'estadi de l'escriptura. Alhora normalitzada i correcta sense errades ortogràfiques. Es tractava en definitiva de donar valor, honor i dignitat a l'occità. | » |
| — Enric Garriga i Trullols |||
Malgrat la seua popularitat, la Dictada també ha estat criticada per ser un tuacte a l'estil dels dictats en francés de Bernard Pivot, reminiscent dels temps de la Vergonha:
| « | Ièu fau la proposicion sacrilegi de daissar tombar las dictadas e d'organizar enluòc de «parladas», d'adobar de luòcs e de preveire de jorns e d'oras ont aquelas e aqueles que volràn, poiràn venir charrar, barjacar, platussar, es a dire praticar e, evidentament, aprene aital la lenga. O alara, se volètz escriure vòstra lenga, organisatz puslèu de seradas de composicion de tèxtes, de sesilhas de creative writing, coma dison los americans, mas per caritat, daissatz tombar lo mai pèc, esterile, enutjós e crudel exercici escolar que la maissantisa e la bestiesa umanas an pas jamai inventat. | » |
| — Joan Peire Cavalièr |||

## Programació

Regularment se seguix el programa de Castres, amb variacions segons el lloc i la data:
* Uns mesos abans de la Dictada, un comité de lectura es reunix i tria l'autor del text.
* El dia assenyalat té lloc el dictat i, en acabant, hi ha alguna animació artística mentres corrigen les proves.
* Es dona un detall a tots els participants i els premis als més destacats en les categories d'educació primària, secundària, batxillerat i d'adults.
* Com a cloenda es beu un vi d'honor i se sol entonar algun himne com el Se canta.

### Barcelona

A Catalunya, el Cercle d'Agermanament Occitano-Català organitza la Dictada tots els anys a Barcelona des de l'any 2000 (encara que el 1999 una delegació catalana viatjà fins a Castres per a participar-hi): en la primera edició, a banda del dictat, que es va fer per videoconferència en viu amb Castres, la soprano Olga Guerrero Miracle cantà sengles cançons en català i en occità, Arièja i Se canta. El 2006 hi participaren quaranta-tres persones i Olga Miracle tornà a cantar per al públic assistent.
El 2007 tingué lloc, com tots els anys, a la sala d'actes del Departament d'Ensenyament de la Generalitat de Catalunya. El 2008 hi assistiren quaranta-huit persones i hi hagué un recital de catorze cançons occitanes a càrrec de Mireia Latorre i Peter Krivda. L'any 2010 hi actuà la cantant de la Vall d'Aran Lúcia i, a l'any següent, Joanda, de Besiers. El 2012 hi assistiren unes seixanta persones.
El 2014 la delegació de Gràcia-Sarrià del Centre de Normalització Lingüistica va donar exemplars del llibre Veus del món a Barcelona als guanyadors; el grup Fonèsia va oferir un concert de música tradicional occitana. L'any 2015 hi participaren més de setanta persones; entre els assistents estaven el cap de la Direcció General de Política Lingüística de la Generalitat de Catalunya, Xavier Moral, i el president de l'Acadèmia d'Estudis Aranesos, Josep Loís Sans Socasau; l'artista convidada fon la cantant aranesa Alidé Sans, filla de Lúcia i de Sans.
La guanyadora de 2017 va ser la investigadora Núria Pacheco, especialista en la immigració occitana medieval.

### Occitània

La Dictada Occitana se celebra tots els anys a Castres i, d'uns anys en arrere, seguit seguit també a Canes, Charreç, Foix, Millau, Montalban, Niça, Nimes, Seteme o Vilanuèva d'Òlt.
L'any 2009 a Caus i a Saussens (Llenguadoc) s'hagué d'ajornar per culpa d'una ventada; L'any 2011, a Bégoux hi participaren més de quinze persones; a Narbona comptaren amb un centenar, la presència de l'autor del text d'aquell any i un recital de Mans de Breish; el 2012, a Sant Africa actuen Castanha e Vinovèl.
Al Delfinat, la Dictaa (sic) té lloc un any al departament del Droma i un altre a l'Ardecha: l'any 2010 es va fer a Niom (el text fou Arrestem pas lo temps)., el 2011 en Anonai i el 2012 a Dieulofet.
A la Xaranta llemosina, la Dictada de Charreç congrega cada any vora una seixantena de persones: en 2011, la poetessa Bénédicta Bonnet recità un text propi i en acabant hi hagué concert amb el grup perigordés Los Zinzonaires. El mateix any, la d'Aurenja (Provença) tingué vora cent participants; a Rodés (Avairon) n'hi hagué huitanta, un teatre infantil, un concert i el Se canta.
El 2013, a Muret es feu dins de la jornada Al còr de la cultura occitana, en commemoració dels huit-cents anys de la batalla de Muret: en comptes de dictar el text oficial, se'n trià un altre extret de la Cançó de la Croada, i la jornada acabà de nit amb un concert de Moussu T e lei Jovents a benefici de la Calandreta local.
L'any 2015, els membres de l'associació Recaliu de la Vila Dieu del Temple la celebraren tres dies abans, dimecres 28 de gener, i assistiren a la jornada oficial (dissabte 31) de Montalban; la dihuitena edició de Castres comptà amb un centenar de participants, que transcrigueren un passatge traduït d'un conte d'Oscar Wilde, una obreta de teatre i una ballada tradicional amb el grup Los d'Endacòm. L'onzena edició de Charreç canvià el text propost per un de Jan-Peire Ridi titulat Modernitat, llegit pel mateix autor. La de Niça fon convocada per diverses associacions del País Niçard: el text era un fragment Lo barròco funeral de Miquèl de Carabatta, dictat pel mateix autor; en Albi (Llenguadoc), el traductor Jòrdi Raffanel dictà un fragment de la seua traducció del llibre Del cros a l'araire, publicat l'any anterior en commemoració del centenari de la mort de Joan Jaurés.
Eixe any, el web satíric Manaset anuncià que a Besiers —que no n'organitzava– canviarien el text previst pel d'una adaptació d'Ives Roqueta d'un còmic de Cabu, en al·lusió a l'atemptat contra Charlie Hebdo; a Llimotges, el web Arri! regalà mapes en blanc del Llemosí (regió) i d'Occitània per a omplir amb la toponímia. A Perigús se celebrà una setmana més tard, el 7 de febrer, i a Niça el 20 d'abril, encara que els guardonats no se saberen fins a l'11 de maig. L'any 2017 se celebrà per primera volta a Menton, amb la participació d'escolars del col·legi Vento, que oïren un dictat en vivaroalpí mentonasc extret del text A legenda dau Pescaluna; la d'Albi registrà dos-cents huit participants, entre els quals huitanta-huit alumnes de la Calandreta.

### València

Després d'una primera Dictada organitzada per Lluís Fornés l'any 2006 al Casal Jaume I de Catarroja, l'associació Òc Valéncia convoca la jornada tots els anys des del 2009: eixe any tingué lloc a la Casa de la Cultura de l'Alcúdia i el text dictat va ser la carta d'agermanament amb el municipi provençal de Bolena (municipi de la Valclusa); com a cloenda hi hagué un recital de Tòni de l'Ostal. L'any 2010 se celebrà a Ca Revolta: abans del dictat es projectà un audiovisual i en acabant es va presentar el llibre de Neus Varela Las hogueras de dios.
L'any 2011 la Dictada tingué lloc a l'Aula Magna de la Universitat de València, amb un acte previ a la RACV: el text escollit fou un sermó del sant Vicent Ferrer en «llengua llemosina» i, a més, hi hagué una presentació de novel·les de temàtica càtara, una taula redona amb Felip Béns, Jordi Davó i Carles Choví i es cantaren els himnes L'immortèla i Se canta.
L'any 2012 l'associació promogué una recaptació de fons en línia per Verkami per a finançar els actes de la Dictada, rebatejada com a DictadÒc Valéncia: la jornada tingué lloc a Ca Bassot amb un taller de balls occitans, una conferència de Jem Cabanes, un sopar temàtic i un recital del cantautor Primaël, que fon l'encarregat de dictar el text d'una cançó seua, «Companh»; a l'acte assistiren l'escriptor Jordi Sebastià (llavors alcalde de Burjassot) i els cantants Pau Alabajos i Toni de l'Hostal.
L'any 2013 se celebrà en el Musical de Benimaclet i comprengué una exposició d'acordions antics i una conferència de l'historiador Vicent Baydal amb el títol «Els valencians, des de quan som valencians?». L'any 2014 tingué lloc a Quart de Poblet, amb la col·laboració de l'Associació Cultural El Mussol.
L'any 2015, el DictadÒc s'ajornà al 14 de febrer i tingué lloc en l'Ermita de Sant Pau d'Albocàsser, en col·laboració amb l'associació bocassina L'Assegador, amb una primera jornada prèvia de ball occità i sopar «càtar» i, al sendemà, una visita guiada al lloc per l'escriptora Soledad Beltran i una taula redona sobre la influència occitana al nord del Regne de València, amb l'historiador Francesc Bellmunt Gil, ambdós bocassins; després de dinar tingué lloc el Bureo de l'Oferta. D'ençà s'ha celebrat al Maestrat: el 2020, el programa inclogué tres dies d'actes, dos a Albocàsser i un a Sant Mateu (Baix Maestrat).

### Vall d'Aran

Malgrat ser l'únic territori català on l'occità és llengua pròpia, només s'ha fet una Dictada a Viella l'any 2009.

### París

Des de l'any 2011, l'IEO de París fa la Dictada en la Sorbona: l'any 2014 el nombre d'assistents fon menor que els anys anteriors, però molts dels assistents escrivien per primera volta en occità: els participants foren obsequiats amb exemplars del llibre Galejadas dau pastre dau Caulon.

## Cronologia

Els títols ressenyats són els dels texts oficials dictats a Castres i Barcelona; les altres seus solen triar-ne d'altres, regularment en el dialecte local, si han convidat a l'autor o per commemorar efemèrides.
Històric d'edicions de la Dictada Occitana :
| | text proposat | seus participants |
| 28 |
| 17 | Escorregudas en Albigés | Barcelona, Castres, Quart de Poblet |
| 6a | Totjorn tornan las rosèlas | Barcelona, Castres... |
| 27 | Marcovaldo o las sasons en vila | Albocàsser, Altea, Alzira, Barcelona… |
| 4a | Los uèlhs de l'anhèl | Barcelona, Castres... |
| 10 | Lo balestrièr de Miramont | 31: Airós, Aurenja, Barcelona, Bordeus/Pessac, Canes, Carbona, Castres, Charreç, Espaliu, Foix, Gramat, Granada, la Barraca de Fraisse, la Vercantièra, Lende, Limonha de Carcin, Mende, Millau, Montalban, Montelaimar, Monthurt, Narbona, Niça, Nimes, Orlhac, Ortès, Puègnautièr/Carcassona, Sant Flor, Seilhac, Seteme i Vilanuèva d'Òlt. |
| 1a | L'ombra doça de la nuèch | 1: Castres |
| 7a | Las letras de mon molin | Barcelona, Castres... |
| 12 | Nomadas | 41: l'Alcúdia, Barcelona, Besiers, Canes, Castres, Llemotges, Millau, Montalban, Narbona, Nimes, Pàmies, Tarba, Viella, Vilanuèva d'Òlt... |
| 18 | Nòu contes de Nadal d'endacòm mai | 47: Albocàsser, Anonai, Arle, Aurenja, Aush, Autariva, Barcelona, Carbona, Castres, Caurs/Begós, Charreç, Clarmont d'Alvèrnia/Lende, Coarasa, Foix, Gap, Lanjac, la Vercantièra, la Vila Dieu deu Temple, Llemotges, lo Sequèstre, Mana, Martèl, Mende, Millau, Montalban, Montelaimar, Morlhon, Vilafranca de Roergue, Narbona, Niça, Nimes, Orlhac, Ortès, Panhac, París, Perigús, Pinhans, Praissac, Preishac d'Ador, Rodés, Sant Flor, Sent Martin lo Redond, Saint-Pal-de-Mons, Sant Seren, Saorj, Seilhac, Setème i Soston. |
| 23 | Una lutz sul camin | 43: Albocàsser, Arle, Aurenja, Cantal, Barcelona, Briva, Carnolas, Castres, Charreç, Coarasa, Drap, Foix, Gramat, l'Escarena, la Roqueta, la Trinitat, la Vercantièra, Massiac, Mende, Menton, Montelaimar, Montalban, Narbona, Niça, Niça Pantai, Orlhac, París, Palma, Pelhon, Alts Pirineus, Riòm de las Montanhas, Rodés, Sant Africa, Sent Juèri, Sant Flor, Sent Privat dels Vièlhs, Seilhac, Senta Gabèla, Sent Lis, Sent Savin (Alts Pirineus), Seteme, Soston i Vença |
| 13 | Treparàs pas mon semenat | 43: Barcelona, Besiers, Foix, Nimes, Castres, Llemotges, Montalban, València, Vilanuèva d'Olt... |
| 2a | Masquetas e mariòtas | 01: Castres, amb una delegació catalana |
| 25 |
| 14 | Roges nivolasses | 41: Anglet, Anonai, Arcisac d'Ador, Argon, Arle, Aurenja, Aush, Barçac, Barcelona, Besiers, Blancahòrt, Canes, Carnolas, Castres, Caurs, Charreç, la Vercantièra, Foix, Gap, Lende, Llemotges, lo Puèi de Velai, lo Sequèstre, Millau, Muret, Montalban, Narbona, Niça, Nimes, Orlhac/Sant Flor, Ortès, París, Rodés, Sant Seren, Seilhac, Seteme, Soston, Tolosa, València i Vilanuèva d'Olt. |
| 8a | Balajum | Barcelona, Castres... |
| 3a | Lo barracon | 02: Barcelona i Castres |
| 16 | Istòrias preissadas | 46: Albi, Anglet, Anonai, Arle, Aurenja, Aush, Autariva, Barcelona, Benimaclet, Besiers, Canes, Carnolas, Castres, Caurs, Charreç, Foix, Gap, la Vercantièra, la Vila Dieu del Temple, Lende, Llemotges, Mana, Millau, Montalban, Montsauvi, Muret, Narbona/Perinhan, Niça, Nimes, Orlhac, Ortès, Pessac, Plèus, Preishac d'Ador, lo Puèi de Velai, Raulhac, Rodés, Sant Flor, Sant Martin Valmerós, Seilhac, Sent Martin lo Redond, Sant Seren, Seteme, Soston i Vilanuèva d'Olt. |
| 11 | L'ase de Josep | 36: Barcelona, Castres... |
| 5a | Josèp l'Esclau | Barcelona, Castres... |
| 26 | | Albocàsser, Altea, Alzira, Barcelona… |
| 9a | La cosina a vista de nas | Barcelona, Castres, Catarroja... |
| 15 | Dels camins bartassièrs | 34: Arle, Barcelona, Burjassot, Canes, Castres, Foix, Grussan, Narbona, Niça, Nimes, Sent Lis. |
| 19 | |
| 20 | |
| 21 | |
| 22 | |
| 24 | |

## Vegeu també

| Ar Skrivadeg (Bretanya) Dictat en Català (Catalunya del Nord) Dictée d'Afrique (Àfrica francòfona) Dictée des Ameriques (Canadà i altres països) | Dictée du Balfroid (Bèlgica) Dictée Éric-Fournier (Quebec) Dicos d'or (França) Groot Dictee der Nederlandse Taal (neerlandés) |

## Referències

* ↑ La Depêche La Dictada occitana fête sa majorité (francès)
* ↑ Archives Audiovisuelles de la Recherche La "dictada occitana" de Castres : une fête de la langue occitane (francès)
* ↑ Memòries CAOC Discurs XI Dictada Occitana (català)
* ↑ La Setmana Arxivat 2015-04-03 a Wayback Machine.La grand messa de la dictada occitana (occità)
* ↑ Institut d'Estudis Occitans Seccion de Tarn (occità)
* ↑ Memòries CAOC Memòria Dictat Occità. Dictada Occitana a Castras'' (català)
* ↑ III Dictada Occitana: 29 de gener 2000 per Enric Garriga Trullols (català)
* ↑ Racó Català IX Dictada Occitana a Barcelona (català)
* ↑ VilaWeb Dictada Occitana a Barcelona (català)
* ↑ CAOC.cat Arxivat 2010-09-28 a Wayback Machine. XI Dictada Occitana: 26 de gener de 2008 (català)
* ↑ CAOC.cat Arxivat 2011-09-03 a Wayback Machine. Memòria: XIII Dictada Occitana, Barcelona (català)
* ↑ CAOC.cat Arxivat 2011-09-03 a Wayback Machine. Memòria: XIV Dictada Occitana, Barcelona (català)
* ↑ CPNL Arxivat 2015-04-02 a Wayback Machine. La delegació de Gràcia-Sarrià participa a la Dictada Occitana (català)
* ↑ CAOC Mai de setanta participants sus la Dictada occitana de Barcelona (occità)
* ↑ CAOC Dictada Occitana 2015] (català)
* ↑ «La investigadora Núria Pacheco guanya el primer premi a la XX Dictada Occitana». UAB, 01-02-2017 [Consulta: 2 febrer 2017].
* ↑ Països Occitans La ventada fa anul·lar la Dictada Occitana a Carcassona
* ↑ La Dépêche Dictada occitana : l'exercice à la Pivot a ses champions (francès)
* ↑ Dans ma région La Dictada de Narbona (occità)
* ↑ Institut d'Estudis Occitans Arxivat 2013-02-07 a Wayback Machine. Seccion de Droma (occità)
* ↑ Institut d'Estudis Occitans Arxivat 2013-02-04 a Wayback Machine. Dictada occitana 2010 a Nions (occità)
* ↑ Institut d'Estudis Occitans La Dictaa Occitana 2012 a Dieulofetz (26) lo 28 de Genier de 2012 (occità)
* ↑ Charente Libre Dictada occitana, saison 7 (francès)
* ↑ La Provence Grâce à la Dictada Occitana le provençal s'accroche (francès)
* ↑ Mission Departamentale de la Culture Arxivat 2011-03-11 a Wayback Machine. La dictada occitana de Rodés (occità)
* ↑ Jornalet La dictada occitana a Murèth a rebrembat los 800 ans de la batalha (occità)
* ↑ La Depêche Le Recaliu bien représenté à la «dictada occitana» (francès)
* ↑ Le Tarn Libre Arxivat 2015-04-02 a Wayback Machine. Dictée occitane à Castres, une centaine de participants ont pris la plume (francès)
* ↑ Agenda Trad Dictada Occitana (francès)
* ↑ Charente Libre Arxivat 2015-11-20 a Wayback Machine. 11ema dictada occitana a Charreç (occità)
* ↑ IEO Dictada occitana dau 2015
* ↑ La Depêche A vos stylos pour la dictée occitane! (francès)
* ↑ Manaset Arxivat 2015-04-02 a Wayback Machine. Lo tèxt de la dictada occitana cambiat en rason de l'actualitat (occità)
* ↑ Arri! Las novelas cartas d'Arri! en present a la Dictada occitana de Limòtges (occità)
* ↑ Memoire et Patrimoine Salignacois Dictada occitana (francès)
* ↑ Jornalet Niça: remesa dei prèmis de la 13a Dictada Occitana (occità)
* ↑ Laurenç Revèst «Dictaia interregionala occitana au Collègio Vento 2017» (en occità). Jornalet, 28-01-2017 [Consulta: 30 gener 2017].
* ↑ «Mai d'un quarantenat de vilas an fach la 20a Dictada Occitana». Jornalet, 30-01-2017 [Consulta: 2 febrer 2017].
* ↑ Levante-EMV Arxivat 2009-10-06 a Wayback Machine. Dictada Occitania
* ↑ A la taula i al llit La "Dictada Occitana"
* ↑ Levante-EMV Aprendre a escriure en occità
* ↑ Edicions del Bullent Llibres càtars a la Dictada Occitana
* ↑ Josep Chapa Mingo Crònica d'estiu a la Dictada Occitana
* ↑ El gran duc Aquela que pus duraria, aquel nom auríem nós
* ↑ Diari d'un optimista Llengua, cultura, consens i futur
* ↑ BlogSpot.com Actes commemoratius del 2 de febrer
* ↑ Verkami DictadÒc Valéncia 2012
* ↑ Levante-EMV Dictada occitana a Burjassot
* ↑ La Veu del País Valencià Dictada Occitana a Quart de Poblet
* ↑ La Veu del País Valencià Arxivat 2015-04-02 a Wayback Machine. Taller de Balls Bassot
* ↑ La Veu del País Valencià El bureo i les danses occitanes ompliran de folklore les comarques del nord
* ↑ «L'ermitori de Sant Pau d'Albocàsser serà la seu de la XXIII Dictada occitana». Castellón Información. [Consulta: 2 febrer 2020].
* ↑ Generalitat de Catalunya Dissabte se celebra la XII dictada d'occità (català)
* ↑ Òc París Succès per la primièra dictada occitana a París (occità)
* ↑ La Setmana Arxivat 2015-04-03 a Wayback Machine. Dictada occitana a París (occità)
* ↑ Laura Gállego Marfà. «Dictada Occitana 2024: vint-i-set anys de lluita festiva per a prestigiar l'occità». VilaWeb, 26-01-2024. [Consulta: 6 desembre 2024].
* ↑ Institut d'Estudis Occitans dau Lemosin (francès)
* ↑ Directe.cat Arxivat 2015-04-02 a Wayback Machine. Avui se celebra la XII dictada d'occità a Barcelona (català)
* ↑ Generalitat de Catalunya Arxivat 2015-04-02 a Wayback Machine. Augmenta la participació a la Dictada Occitana a Barcelona (català)
* ↑ La Pòrta d'Òc Arxivat 2015-04-02 a Wayback Machine. Dictada occitana 2015 : totes los luòcs per participar (occità)
* ↑ «Quaranta-tres municipis participen en la Dictada Occitana 2020». VilaWeb, 30-01-2020. [Consulta: 3 febrer 2023].
* ↑ Lo blòg del CIRDOC Arxivat 2012-06-11 a Wayback Machine. La dictada occitana a Besièrs (occità)
* ↑ MoBBee.fr Arxivat 2015-04-02 a Wayback Machine. 3esma Dictada occitana, initiation à l'occitan écrit (francès)
* ↑ ÒcTan de Murèth Programme de la «Dictada» (francès)
* ↑ IEO Arxivat 2015-04-02 a Wayback Machine. Una dictada per occitans totes (occità)
* ↑ La setmana Arxivat 2013-07-09 a Wayback Machine. Ont far la dictada occitana? (occità)
* ↑ País de Catinou La dictada occitana torna a St Lis! (occità)